पांच पदकों के साथ भारत पांचवें स्थान पर
नई दिल्ली | भारतको डॉ. कर्णी सिंह शूटिंग रेंज में आईएसएसएफ विश्वकप (राइफल-पिस्टल-शॉटगन) में एक स्वर्ण सहित पांच पदकों के साथ पांचवां स्थान मिला। विश्वकप में शुक्रवार को मिश्रित टीम स्कीट ग्रां प्री स्पर्धा होनी बाकी है लेेकिन इसका परिणाम आधिकारिक पदक तालिका में नहीं जुड़ना है। भारत के खाते में एक स्वर्ण, दो रजत और दो कांस्य पदक रहे। वह चीन, इटली, ऑस्ट्रेलिया और जापान के बाद पांचवें नंबर पर रहा। भारत का विश्वकप में यह अब तक का सर्वश्रेष्ठ प्रदर्शन रहा। भारत के जीतू राय ने 50 मीटर पिस्टल में स्वर्ण और 10 मीटर एयर पिस्टल में कांस्य पदक जीता। अंकुर मित्तल ने पुरुष डबल ट्रैप में रजत और अमनप्रीत सिंह ने पुरुष 50 मीटर पिस्टल में रजत जीता। पूजा घाटकर ने महिला एयर राइफल स्पर्धा में कांस्य पदक अपने नाम किया।
hin_Deva hin_Deva